13. ข้อมูลอื่นที่เกี่ยวข้อง

1.  นโยบายการจ่ายเงินปันผล

  บริษัทมีนโยบายจ่ายเงินปันผลไม่น้อยกว่าร้อยละ 50 ของกำไรสุทธิหลังหักภาษีเงินได้นิติบุคคล
  และเงินสำรองตามกฎหมาย แต่อย่างไรก็ตาม
  การจ่ายเงินปันผลดังกล่าวจะขึ้นอยู่กับกระแสเงินสด ภาระการลงทุนของบริษัท
  และความจำเป็นอื่นๆในอนาคตด้วย

2.  ปัจจัยอื่น

    1.  เงินล่วงหน้าซื้ออาคารชุด

บริษัทได้ตั้งค่าเผื่อการลดค่าของเงินล่วงหน้าไว้ทั้งจำนวน 100.18 ล้านบาท
ซึ่งทรัพย์สินดังกล่าวอยู่ในระหว่างการดำเนินตามขั้นตอนของกฎหมาย และจำนวนที่
บริษัทจะได้รับคืนและ ค่าใช้จ่ายในการดำเนินการต่างๆยังไม่อาจทราบได้ในปัจจุบัน

2.  นโยบายการบัญชี เรื่อง ที่ดิน อาคารและอุปกรณ์

  ในปี 2542 บริษัทได้จัดให้มีการประเมินราคาที่ดิน อาคารและสิ่งปลูกสร้างของบริษัท
  ใหม่โดยผู้ประเมินอิสระ และได้บันทึกมูลค่าของที่ดิน อาคาร
  และสิ่งปลูกสร้างโดยใช้วิธีราคาตีใหม่ ซึ่งทำให้มูลค่าเพิ่มขึ้น 404.06 ล้านบาท
  โดยบันทึกเป็นส่วนเกินจากการตีราคาสินทรัพย์ในส่วนของผู้ถือหุ้นตั้งแต่ปี 2542
  แล้วและในเดือนสิงหาคม 2543 ได้มีการประเมินมูลค่ายุติธรรมใหม่ ในส่วนของที่ดิน อาคาร
  และสิ่งปลูกสร้างของบริษัทโดยผู้ประเมินอิสระ
  ซึ่งบริษัทได้บันทึกมูลค่าที่ลดลงของที่ดินและมูลค่าที่เพิ่ม ขึ้นของอาคารและสิ่งปลูกสร้างเป็นเงิน
  0.70 ล้านบาท และ 1.10 ล้านบาทตามลำดับ
  โดยปรับกับส่วนเกินทุนจากการตีราคาสินทรัพย์ในส่วนของผู้ถือหุ้นในปี 2543 ไว้แล้ว

  ในปี 2548 บริษัทได้เปลี่ยนนโยบายการบัญชีสำหรับที่ดิน
  อาคารและอุปกรณ์จากวิธีราคาตีใหม่มาเป็นวิธีราคาทุน เนื่องจากคณะกรรมการของบริษัทเห็นว่า
  วิธีการใหม่ซึ่งเป็นแนวทางที่กำหนดให้ถือปฏิบัติตามมาตรฐานการบัญชีฉบับที่ 32 เรื่อง ที่ดิน
  อาคารและอุปกรณ์
  มีความเหมาะสมกว่าและให้ความสะดวกในการเปรียบเทียบข้อมูลทางการเงินของบริษัทในงวดบัญชีต่างๆกันภายใต้สภาวะทางการเงินและสภาพเศรษฐกิจในปัจจุบัน
  ดังนั้น บริษัทจึงได้ปรับย้อนหลังงบการเงินสำหรับปีสิ้นสุดวันที่ 31 ธันวาคม 2547
  ที่นำมาเปรียบเทียบเสมือนว่า บริษัทได้ถือปฏิบัติตามนโยบายการบัญชีใหม่มาโดยตลอด ซึ่งทำให้ ณ
  วันที่ 31 ธันวาคม 2547 ที่ดิน อาคารและอุปกรณ์ลดลงเป็นจำนวน 377,652,923 บาท
  ส่วนเกินทุนจากตีราคาสินทรัพย์ลดลงด้วยจำนวนเดียวกัน นอกจากนั้น
  ในงบกำไรขาดทุนสำหรับปีสิ้นสุดวันที่ 31 ธันวาคม 2547 ค่าเสื่อมราคาลดลง จำนวน
  3,553,036 บาท

  []

  13.2.3 การเปลี่ยนแปลงมาตรฐานการบัญชี

  ในปี 2550
  บริษัทได้เปลี่ยนแปลงวิธีการบันทึกบัญชีเงินลงทุนในบริษัทร่วมในงบการเงินเฉพาะบริษัทจากวิธีส่วนได้เสียเป็นวิธีราคาทุน
  โดยปฏิบัติตามประกาศสภาวิชาชีพบัญชีฉบับที่ 26/2549 และฉบับที่ 32/2549
  เรื่องการบันทึกเปลี่ยนแปลงวิธีการบันทึกบัญชีจากวิธีส่วนได้เสียเป็นวิธีราคาทุน

13.2.4 การแก้ไขข้อผิดพลาด

  ในปี 2551
  บริษัทได้แก้ไขข้อผิดพลาดสำหรับการบันทึกเงินลงทุนในบริษัทร่วมตามงบการเงินเฉพาะบริษัท
  เนื่องจากในปี 2546 บริษัทร่วมดังกล่าวได้จ่ายเงินปันผลเป็นหุ้นสามัญปันผล
  โดยบริษัทได้บันทึกเพิ่มบัญชีเงินลงทุนและบันทึกรายได้เงินปันผล
  ซึ่งไม่เป็นไปตามหลักการบัญชีที่รับรองทั่วไป ที่กำหนดให้ไม่ต้องบันทึกรายการบัญชี
  เนื่องจากหุ้นสามัญปันผลนี้ไม่ถือเป็นรายได้
  เป็นเพียงการโอนส่วนได้เสียในกำไรสะสมไปเป็นส่วนได้ในทุนของบริษัทผู้ออกหุ้นสามัญเท่านั้น
  แต่ให้บันทึกช่วยจำ (Memorandum) เกี่ยวกับจำนวนที่ได้รับเพิ่มเติมในบัญชีเงินลงทุน
  บริษัทได้แก้ไขข้อผิดพลาดโดยปรับปรุงย้อนหลังงบการเงิน
  ทำให้มีผลกระทบจากการแก้ไขข้อผิดพลาดดังกล่าวต่องบดุลเฉพาะบริษัท ดังนี้

  ------------------------- ------------------- -- -------------- --- ------------
                            พันบาท                                     

                            งบการเงินเฉพาะบริษัท                         

                            ก่อนปรับปรุง              รายการปรับปรุง       หลังปรับปรุง

  งบดุล ณ วันที่ 31 ธันวาคม 2549                                           

  เงินลงทุนในบริษัทร่วม          1,116,306              (237,260)          879,046

  ขาดทุนสะสม                 (147,297)              (237,260)          (384,557)
  ------------------------- ------------------- -- -------------- --- ------------

  []